ועדת הכלכלה, כנסת 16, פרוטוקול מספר 315, 2004-12-06 12:00

שלום שמחון: שלום, אני פותח את ישיבת הוועדה, באיחור של חצי שעה.

שלום שמחון: הנושא על סדר היום - תקנות התעבורה (תיקון ), התשס"ג-2003 בדבר הובלת חומ"ס בכלי רכב ו- תקנות שירותי הובלה (תיקון), התשס"ג-2003 בדבר הובלת חומ"ס.

לאה ורון: אני מציעה שלפני שכן תאמר מה היא הפניה של שר התחבורה.

שלום שמחון: אני אקרא את מכתבו: "לכבוד: ח"כ שלום שמחון, יו"ר ועדת הכלכלה של הכנסת.

שלום שמחון: הנדון: תקנות שירותי הובלה..., ותקנות שירותי התעבורה.

שלום שמחון: התקנות שבנדון עניינן חיוב בהתקנת מכשיר איתור ברכב להובלת חומרים מסוכנים, ובאיסור על החניית רכב כזה אלא במקום שאושר למטרה זו.

שלום שמחון: תקנות אלה הונחו על שולחן ועדת הכלכלה של הכנסת על ידי שר התחבורה היוצא ביום 3.4.2003.

שלום שמחון: ביום 13.5.2003 קיימה ועדת הכלכלה דיון בתקנות האמורות.

שלום שמחון: התקנה בעניין מכשיר האיתור היתה מקובלת על הוועדה, אך התקנה בעניין החניה לא אושרה, שכן נטען בפני הוועדה שאין בנמצא מקומות חנייה מתאימים.

שלום שמחון: לאור זאת מינה מנכ"ל משרדי צוות בין משרדי שתפקידו היה למצוא פתרון לעניין הסדרי חינה לרכב להובלת חומרים מסוכנים; צוות זה לא הגיע עד כה לסיכום סופי.

שלום שמחון: אבקשך לחדש את הדיון בתקנות הנזכרות, על מנת להציג בפני וועדה את התקדמות עבודת הצוות שמונה, במטרה להגיע לסיכומים.

שלום שמחון: היה ונושא החינה לא ייפתר, אבקשך להפריד את התקנה בעניין מכשיר האיתור ולאשרה, שכן הצורך בה ידוע ומוסכם".

אבישי מיכאלי: אני ממשרד התחבורה, מנהל אגף מטענים, שינוע חומרים מסוכנים.

אבישי מיכאלי: הצעת התקנה באה בעקבות המלצות, הן של אגף האבטחה במשטרת ישראל, והן של המועצה לביטחון לאומי, כאשר בסיס ההמלצות שלהם היה חיוב להתקין מכשיר איתור ברכב – מכשיר דוגמאת "איתוראן, או "פוינטר", שבאמצעות המכשיר הזה ניתן יהיה לבצע ניטור של תנועת המכליות.

אבישי מיכאלי: חלק מהמכליות היום חוצות את הקו הירוק וחוזרות לתחום ישראל, חלק מהמכליות נעות בצירים שהם אסורים למעבר, חלקן גם לעיתים חונות במגרשים או בשטחים שאסורים לחניה,

אבישי מיכאלי: בתוך האזור העירוני, ובאמצעות המכשיר אנחנו חושבים שניתן יהיה לאתר ולפקח על תנועת המכליות.

אבישי מיכאלי: יש גם אמצעים שניתן להתקין אותם בקלות בכל מכלית, שמצביעים אפילו על התהפכות.

אבישי מיכאלי: כלומר, במקרה של התהפכות, הנהג לא צריך לעשות דבר.

אבישי מיכאלי: המערכת עצמה באה ומפעילה את המוקד ומתריעה שבמקום זה וזה התהפכה המכלית, וניתן לאתר מייד מה סוג החומר שהיא מובילה, וכמובן – לתת מענה בשטח.

אבישי מיכאלי: זה החלק הראשון, לגבי התקנת מכשיר האיתור.

אבישי מיכאלי: החלק השני, שאנחנו הגשנו, שהיה משולב יחד עם הנושא של מכשיר האיתור, והמליצה עליו משטרת ישראל, היה גם חיוב בחניית הרכב המוביל חומרים מסוכנים, במגרש חניה מוגדר ומסומן.

אבישי מיכאלי: היום התקנה מדברת על 400 מטר.

אבישי מיכאלי: היום, בין אם זה תקנות התעבורה ובין אם תקנות שירותי חניה מדברות על כך שרכב שמוביל חומרים מסוכנים חייב לחנות במרחק שלא יפחת מה- 400 מטר ממבנה מגורים או מבנה ציבור.

אבישי מיכאלי: אנחנו חושבים שזה לא מספיק לאור שני אירועים שהיו, כאשר הצמידו מטען חבלה למכליות, ומכלית אחת התפוצצה בתוך פי-גלילות.

אבישי מיכאלי: אנחנו חושבים שהחניה של המכליות צריכה להיות במקומות שהם מגודרים, מקומות מסומנים.

אבישי מיכאלי: כמובן שהם צריכים להיות במרחק מתאים ממבנה מגורים, אבל המגרש צריך להיות מגרש מסומן.

אבישי מיכאלי: זו ההצעה הבסיסית שהוגשה לוועדה, בזמנו.

אבישי מיכאלי: הקטע של ה "איתוראן" עבר, הקטע של המכשיר איכון עבר, הקטע של מגרשי החניה לא עבר בוועדה, כי הוועדה היתה צריכה לשאול האם ישנם מגרשים, האם בעל רכב יכול למצוא מגרש זמין כזה - - -

שלום שמחון: לשיטתכם, הוועדה לא היתה צריכה לשאול.

אבישי מיכאלי: לא, אני לא אומר דבר כזה.

אבישי מיכאלי: אני רק אומר: מנכ"ל משרד התחבורה הקים ועדה.

אבישי מיכאלי: הוועדה כרגע יושבת ובוחנת, ומכל המקומות בארץ יש 8 יישובים שבהם אנחנו מבצעים סקר, יחד עם מנהל מקרקעי ישראל, היכן יוקמו המגרשים האלה.

אבישי מיכאלי: נשאלת השאלה גם מי יפעיל את המגרשים, כי זה כרוך בעלויות תפעוליות, והרשויות המקומיות בכלל לא ששות - -

קריאות: - - -

שלום שמחון: ממשלת ישראל מתמחה במגרשים.

אבישי מיכאלי: אני הגעתי למסקנה, בתוך עבודת הוועדה, הצוות שמינה המנכ"ל שכל בעל רכב – עצם העיסוק שלו בתחום הובלת החומרים המסוכנים, כחלק מהעיסוק הוא גם צריך לדאוג לעצמו למגרש.

אבישי מיכאלי: מרבית המכליות, כיום, מופעלות בידי חברות גדולות, מסודרות, שיש להן מגרשים.

אבישי מיכאלי: מיעוט מבעלי המכליות עדיין מחפש לו ומאתר כל מיני מגרשים בכל מיני פינות ברחבי הארץ.

אבישי מיכאלי: אני חושב שהמיעוט הזה חייב למצוא לעצמו מגרש מתאים ברחבי המדינה.

אבישי מיכאלי: אני לא חושב שמדינת ישראל או הרשויות המקומיות צריכות להתעסק בהקמת מגרשים.

אבישי מיכאלי: זו המסקנה שהגענו אליה, כי כל מקום שאנחנו נאתר, וכל מקום שנמצא, ונקים מגרש, אז הוא יהיה מתאים לנהג אחד, ולא יהיה מתאים לנהג אחר.

אבישי מיכאלי: משום מה יותר נוח לו להחנות את המכלית ליד הבית שלו, כי זה גם משמש לו כרכב פרטי בשעת הצורך.

שלום שמחון: מה היא רשימת המגרשים, אפשר לקבל אותה?

אבישי מיכאלי: אנחנו ישבנו עם מנהל מקרקעי ישראל, איתרנו 8 מקומות.

אבישי מיכאלי: אם תרצה, אני אעביר לך את הרשימה.

לאה ורון: מה זאת אומרת?

לאה ורון: תודיע, פשוט, לוועדה, היכן - - -.

אבישי מיכאלי: בסדר, אני אודיע לוועדה.

אבישי מיכאלי: אין לי אותה כרגע, אתי.

אבישי מיכאלי: זו רשימה שגובשה יחד עם מנהל מקרקעי ישראל.

שלום שמחון: אני רוצה להקריא מה סיכום הישיבה הקודמת: הבענו את מורת רוחה של הוועדה מהעובדה שהביאו לכאן תקנה שאינה בשלה להגשה.

שלום שמחון: נאמר לכם שאני רוצה לפנות לנציגי הממשלה ולבקש, מאחר שקרוב לוודאי אנחנו ניפגש פה עוד הרבה לדיונים בהרבה מאד תקנות אחרות, לא להשתמש בוועדה כ- - להעביר נושא, אלא להגיע לכאן כמה שיותר באופן מסודר.

שלום שמחון: "אני רוצה לבקש, דווקא בגלל העובדה שהנושא חשוב שתבצעו את זה בדחיפות.

שלום שמחון: הוועדה, כמובן, תקיים דיון סמוך להגשת התקנות.

שלום שמחון: - - - מהממשלה, וכל הנוגעים בדבר, כולל אגף התנועה במשטרה, הצבא וכל יתר הגורמים הרלבנטיים.

שלום שמחון: 2.

שלום שמחון: אני מבקש שתכינו את רשימת המגרשים שמיועדים לחניית כלי רכב בכלל וכאלה המובילים חומרים מסוכנים בפרט, בכל הרשויות המקומיות.

שלום שמחון: אני אומר את זה גם בהתאם להערה של חבר הכנסת בנלולו, וגם בהתאם לדברים אחרים שנאמרו.

שלום שמחון: 3.

שלום שמחון: אני מבקש שתכינו הצעה לנוסח חדש של התקנות".

שלום שמחון: יש לנו את רשימת המגרשים?

שלום שמחון: היתה ישיבה עם כל הגורמים: משטרה - - -

אבישי מיכאלי: היתה ישיבה.

אבישי מיכאלי: מנכ"ל משרד התחבורה מינה צוות בשיתוף המשטרה, אגף התנועה ואגף האבטחה, והצוות עדיין לא סיים את עבודתו.

לאה ורון: אני עוצרת אותך לחצי דקה.

לאה ורון: היתה הבטחה של יושב ראש הוועדה שניתנה, באמצעותי ליועצת המשפטית של המשרד, שגם אם הנושא לא לובן סופית עם מרכז השלטון המקומי ועם אחרים, יושב ראש הוועדה לקח על עצמו לסייע, בעניין הזה.

לאה ורון: זאת אומרת – הוועדה באה ממקום של רצון לסייע, רצון לעזור באיתור אותם מגרשים.

אבישי מיכאלי: אני רוצה לומר בקשר לכך: מרכז השלטון המקומי והרשויות המקומיות- ואני אומר את זה באחריות – לא שיתפו פעולה עם הוועדה.

אבישי מיכאלי: הם לא הגיעו לדיון אחד של הוועדה, וכשפנינו, פרטנית, לרשויות מקומיות, ויש לי כאן מכתבים, הם בצורה הכי בוטה שרק יכולה להיות : אנחנו לא מעונינים במגרשים כאלה, לא רוצים חומרים מסוכנים בתחומנו.

אבישי מיכאלי: זה הכל.

שלום שמחון: בואו נתקדם.

שלום שמחון: את הסט הראשון של התקנות אנחנו נאשר.

שלום שמחון: בסט השני נאשר את תיקון תקנה - -

אתי בנדלר: הסט הראשון של התקנות עוסק בדיוק בעניין שאתה לא רוצה לאשר.

אתי בנדלר: אתה רוצה, בעצם, רק – בתקנות שירותי הובלה, את תקנה 1, שדנה במכשיר איכון.

אתי בנדלר: תקנה 2 של אותן תקנות והסט השני של התקנות דנים בנושא חניית הרכב.

אתי בנדלר: אז אני לא יודעת אם אתה יכול לא לאשר את תקנה 2 ולאשר את תקנות התעבורה.

חווה ראובני: אי אפשר.

אתי בנדלר: אחד תלוי בשני.

דוד כוכבא: להערכתי, אי אפשר להפריד בין שני האלמנטים, כיוון שלמערכת האיכון יש תפקיד.

דוד כוכבא: מערכת האיכון נותנת לי, בעצם, התרעות לגבי שלושה אירועים: אחד זה חריגה מהתוואי המותר של תנועת חומרים מסוכנים, והשני, וזה הדבר העיקרי – חנייה מורשת של משאית שמובילה חומרים מסוכנים, או חנייה במשך היום, או, כמובן, בלילה, ואמרנו שחנייה מורשת ביום, מדובר בחניה במרחק של 400 מטר מאזור מאוכלס, ובשביל זה אני צריך את - - -

שלום שמחון: אז מה אני צריך לעשות פה?

דוד כוכבא: אני אגיד לך, פרקטית.

דוד כוכבא: קודם כל – האמת, ואני נשמע טיפה ציני, נמאס לנו כבר מחקיקה, שההשקעה העיקרית בחקיקה זה הדיו, ואחר כך לא קורה שום דבר.

דוד כוכבא: בחברות מסודרות, שבדרך כלל שומרות על החוק, פועלות לפי תנאי החוק, ואחוזים ניכרים מאד מהענף הזה פורע את החוק, ויוצר עלינו יתרון, גם בגלל שהוא עובר על החוק.

דוד כוכבא: לנו, באמת, נמאס מהעניין הזה.

דוד כוכבא: רוב החברות המסודרות, או אפילו כל החברות המסודרות, דאגו לעצמן לחניונים.

דוד כוכבא: לא יכול להיות מצב שיש חוק, היום, חוק שמסדיר את היתרי החניה, שאומר: כל מי שמוביל חומרים מסוכנים, על מנת שיקבל רשיון מוביל, שבאחת ההגדרות - -

שלום שמחון: - -

דוד כוכבא: אבל זה חשוב.

שלום שמחון: אתם מתנגדים לתקנות האלה?

דוד כוכבא: אנחנו לא מתנגדים, אנחנו תומכים בהן - -

שלום שמחון: אם אני אאשר אותן, אתם יכולים לעמוד בהן?

דוד כוכבא: במה, בנושא של האיכון.

שלום שמחון: נניח שנאשר את זה באופן מלא, זה - - ?

דוד כוכבא: כן.

אבישי מיכאלי: כולל החניה?

דוד כוכבא: כולל החניה, בוודאי.

דוד כוכבא: אבל לחייב.

דוד כוכבא: לחייב זה אומר לא לתת הנחות בגלל שהוועדה הבין משרדית, הבין לאומית הזאת לא הגיעה להסכמות עם הרשויות המקומיות, אז לא מתבצעת אכיפה של חניה בלתי מוסדרת של חומרים מסוכנים.

דוד כוכבא: כלומר, משרד התחבורה לא ייתן רשיון הובלה לחומרים מסוכנים אלא אם כן מופיע בעל הרשיון, מציב בצורה מובהקת הסדר חניה למשאיות שלו, גם במכלאות, וגם אם הוא יוצא לאתרים מחוץ למכלאות שלו.

דוד כוכבא: זה אל"ף.

דוד כוכבא: בי"ת, אנחנו חייבים – ואם הוועדה קשרה, אז אני רוצה שגם את זה אתה תקשור.

דוד כוכבא: אני מבקש: האכיפה המרכזית בנושא הזה של האיכון זה חניית לילה של משאיות.

דוד כוכבא: כלומר, מערכת האיכון הזו צריכה לתת התרעה לחנייה בלתי מוסדרת בשעות הלילה, של משאית.

דוד כוכבא: כלומר, אם משאית חונה במרחק של פחות מ- 400 מטר מאזור מאוכלס, המוקד יידע להתריע, ושישלח לשם פיקוח, כזה או אחר.

דוד כוכבא: אחרת, בשביל מה אני צריך את האיכון הזה?

דוד כוכבא: אני מבקש חוק עם חיוניות, ולא חוק שיהיה עליו כתוב משהו, ומחר שוטר עם וספה, באופן אקראי ייתן דו"חות.

דוד כוכבא: אני מבקש שזה יהיה דבר מוסדר.

שלום שמחון: אז אני מבין שזה לא - - -.

שלום שמחון: 600 שקל לחודש – יש לך חניה לכל החודש, מוסדרת.

דוד כוכבא: אז שיעשה את זה.

דוד כוכבא: אין בעיה.

דוד כוכבא: אנחנו עושים את זה.

דוד כוכבא: דבר נוסף – לגבי המוקד.

דוד כוכבא: אני לא יודע איפה אתה יכול להכניס את הבקשה הזו, שלא יקבעו שיהיה מוקד אחד לכל העניין הזה.

דוד כוכבא: אנחנו רוצים שתהיה תחרות, בעניין הזה, על מנת שאנחנו לא נידרש לשלם - -

שלום שמחון: התקנות האלה מסתובבות כאן יותר מדי זמן, וגם לא בריא - -

דוד כוכבא: לא, השורה התחתונה היא שאנחנו תומכים בזה, רק שיהיו לזה שיניים.

משה שפיצר: אני מ "אמישרגז", גפ"ם.

משה שפיצר: למעשה, נתקלנו בעניין הזה די באקראי, וביקשנו להצטרף לישיבה, משום שענף הגפ"ם יש לו הרבה מאד חניונים, חניות, משאיות וכדומה.

משה שפיצר: אנחנו עוסקים, במסגרת ועדת ההוראות כבר כמעט חצי שנה, בכל מיני חקיקות שקשורות בדיוק לעניין הזה.

משה שפיצר: הבעיה הזו, של חניונים לרכב מוביל גפ"ם היא בעיה אקוטית, שאנחנו מטפלים בה במישור אחר של ועדת ההוראות של משרד התשתיות הלאומיות כבר לא מעט זמן.

משה שפיצר: הגענו לטיוטות סופיות.

משה שפיצר: תקנות הגז - - - חיוניים לרכב להובלת גפ"פ.

משה שפיצר: אין יותר הערות, זה רק צריך להגיע למשרד, לוועדה, ולהתחיל לדון.

שלום שמחון: זה בדיוק מה שאמרתי כרגע, שהוא היה כרגע על הקו, מנכ"ל משד התשתיות.

שלום שמחון: אני מניח שלא בעניין הזה, אלא בעניין של הגפ"ם.

שלום שמחון: ככה אני מבין.

שלום שמחון: נכון?

משה שפיצר: כן.

משה שפיצר: עכשיו, יש כאן התייחסות לשימוש במחסנים של הבלונים בכל הארץ, כחניות למשאיות של אותם מחלקים מקומיים, ולא מוזכר, אפילו במילה אחת, איזה שהוא אישור שנדרש ממשרד התחבורה, לפחות בתקנות שיש.

משה שפיצר: כלומר, יש שני משרדים, בגדול, שמחוקקים לאותו כיוון, אבל בצורה שונה.

משה שפיצר: ככה אני מתרשם כרגע, ממה שקורה פה.

משה שפיצר: לפחות, מה שמעניין אותי זה הגפ"ם.

אתי בנדלר: אנחנו אבל צריכים לזכור שכשמובילים חומרים מסוכנים זה לא רק גפ"ם, אלא שככל שמדובר בהובלת חומר גפ"ם – מטפל משרד התשתיות הלאומיות.

אתי בנדלר: הוא קובע את התקנות שלו לגבי חניה, משרד התחבורה קובע את התקנות שלו לעניין תקנות לפי חוק שירותי הובלה, שמתייחסים להובלה של כלל החומרים המסוכנים, ובכללם גפ"ם, ואין תיאום בין שתי המערכות.

אבישי מיכאלי: אני שותף לוועדה הזו, חבר בוועדה הזו שהזכיר כאן משה, ובמפורש – אנחנו מקבלים את הצעת התקנות שאומרת שמגרש שיאושר לחניית רכב המוביל גפ"ם, יאושר גם במסגרת התקנות שלנו.

אבישי מיכאלי: זה לא סותר אחד את השני.

אבישי מיכאלי: זאת אומרת – שם, זו התייחסות ספציפית לגפ"ם.

אבישי מיכאלי: אם החניון יאושר לגפ"ם הוא גם יאושר, כמובן, לחניית רכב - - -

משה שפיצר: אם זה כך, אז מדוע אנחנו צריכים אישור נוסף ממשרד התחבורה?

משה שפיצר: כלומר, מה יהיו התנאים הנוספים לאישור הזה?

אבישי מיכאלי: כי האישור שלנו לא מתייחס ספציפית רק לגפ"ם.

אבישי מיכאלי: הוא מתייחס לכל סוגי החומרים.

אבישי מיכאלי: ה

שלום שמחון: הוא שואל אותך.

שלום שמחון: הוא – גפ"ם, והוא מקבל אישור ממשרד התשתיות.

שלום שמחון: למה הוא צריך לבוא ולבקש אישור גם ממך?

מיכל ברטוב: כי אנחנו עושים כאן הוראה כללית לכל החומרים המסוכנים.

קריאות: - -

אבישי מיכאלי: הוראה כללית.

אבישי מיכאלי: באופן אוטומטי - - יאושר על ידנו.

שלום שמחון: - - --?

שלום שמחון: הוא מתעסק בגפ"ם, וצריך לקבל אישור ממשרד התשתיות.

שלום שמחון: יש לו תקנות מונחות על השולחן, ו- - שיאושרו בהקדם.

שלום שמחון: זה פן אחד.

שלום שמחון: למה הוא צריך לבוא אליכם?

מיכל ברטוב: כי הוא גם משנע גפ"ם והמכליות שלו מקבלות היתר ממשרד התחבורה להובלת גפ"ם.

מיכל ברטוב: בכל מקרה הוא צריך לעבור אצל אבישי מיכאלי.

שלום שמחון: התקנות של הגפ"ם נדונו פה כבר אין ספור ישיבות, בוועדת הכלכלה.

שלום שמחון: ורק בחילוקי דעות לא גדולים ב- 3-4 סעיפים מעכבים את אישורם המלא.

שלום שמחון: עד כמה שזה נראה עכשיו, נראה לי שהם יהיו מאושרים בתוך שבוע-שבועיים - - - אני רק מציין את העובדות.

אלי ערוסי: אני ממחלקת האבטחה במטה הארצי.

אלי ערוסי: הנושא הזה מלווה כבר שלוש שנים ויותר על ידנו.

אלי ערוסי: כל נושא הבטחת המכליות - אנחנו רואים בהן יעד פוטנציאלי לפיגוע.

אלי ערוסי: סתם, כדי לסבר את האוזן: אתמול נגנבה מכלית מאזור ירושלים – תלפיות.

אלי ערוסי: עדיין לא מצאו אותה.

אלי ערוסי: זה ממחיש את הנושא הזה של האיתוראן, שאנחנו מדברים עליו שנתיים – שלוש.

אלי ערוסי: זה רק מזרז את הנושא הזה, וממחיש שמכלית שנגנבה, ומסתובבת לה אי שם בארץ, ואנחנו לא מוצאים אותה.

אלי ערוסי: נראה לנו מאד מתמיה שאיתוראן, שחברת הביטוח מחייבת היום כל רכב ממוצע בהתקנתו, כנגד גניבות, מכלית, שעולה הון תועפות, ומובילה פצצה מתקתקת – לא מחייבים אותה בהתקנה.

אלי ערוסי: אבל זה פן אחד של הנושא.

אלי ערוסי: בנושא השני, יש לנו פה שתי אפשרויות: או למרוח את הוועדה הזו בדיונים האלה לגבי החניונים, עוד שנתיים – שלוש או ארבע, בהנחה שאתה תאשר.

אלי ערוסי: הרשויות תתחלנה להערים קשיים, התנגדויות, איכות הסביבה, וכדומה.

אלי ערוסי: זה תהליך ארוך מאד.

אלי ערוסי: אני רואה אותו כארוך מאד.

אלי ערוסי: התהליך, לטעמנו, הזריז ביותר – עשינו מיפוי בוועדה, יחד עם אבישי מיכאלי.

אלי ערוסי: יש מאות או אלפי מכליות.

אלי ערוסי: אנחנו לא דואגים להן, לרובן, כי רובן מסודרות.

אלי ערוסי: אנחנו הגענו לאיזו קבוצה מצומצמת של מאות בודדות, אם לא עשרות, של מכליות פרטיות, ופה הוועדה.

אלי ערוסי: מכליות פרטיות, שאותן צריך לחייב, ולומר להם – תחנו ב "דלק", "פז", "סונול".

אלי ערוסי: לדעתי, ההרגשה האישית – החברות הגדולות לא מעונינות להכניס את הקטנות אליהן, מסיבות - - -

שלום שמחון: מה אתה מציע לי, לא לאשר את התקנות האלה?

אלי ערוסי: לא, לאשר – אבל שבחניונים הקיימים היום ניתן להשתמש.

אלי ערוסי: הם מאובטחים.

אלי ערוסי: כשיגיעו להסדר כלכלי, כלשהו - - - -

שלום שמחון: אז איך אני מחבר את זה?

דוד כוכבא: לא לתת רשיון להובלת חומרים מסוכנים למי שלא הסדיר חניה.

דוד כוכבא: למה אתה צריך לחבר?

דוד כוכבא: אם ל- 80% יש הסדר חניה, ול- 20% אין, אז - - -

אתי בנדלר: כי אומרים לך שאין אפשרות לאותם 20% למצוא מקום, כי אין מגרשים, ובעלי ה- 80% לא מוכנים לאפשר להם לחנות אצלם, זה מה שנאמר כאן.

ג'ורג' דבי: אני מבקש להבחין בין מכלית - - מדובר בנהגים הפרטיים.

ג'ורג' דבי: זו תקנה שחלה על כל הנהגים במדינה.

ג'ורג' דבי: גם מי שהולך לטייל, עושה פיקניק, לוקח בלון אתו – הוא עבר עבירה.

ג'ורג' דבי: הוא לא יכול להחנות שם.

ג'ורג' דבי: הבלונים האלה – לא קבעו פה שום הגבלה.

ג'ורג' דבי: יש תקנה לפני איזה 15 - - אומרים: לא ינהג אדם אלא אם יש לו למעלה מ- 100 בלונים.

ג'ורג' דבי: אני מבין.

ג'ורג' דבי: פה זה חל מהבלון הראשון.

ג'ורג' דבי: כל מי שמוביל את הבלונים.

ג'ורג' דבי: פה, אפילו במתקנים של המילוי , לפי התקנה הזו אסור למכליות להחנות ברכבים, במשאיות של מחלקי גז.

ג'ורג' דבי: כל מחלק גז הוא בעל רשיון הובלה.

ג'ורג' דבי: היום, בכל רגע נתון, יש בערך ככמה מאות משאיות וטנדרים של מחלקי הגז שמסתובבים - - .

ג'ורג' דבי: ברגע שעשו רפורט אחד שבערב הוא לא חנה במקום הנכון, - --.

ג'ורג' דבי: אף אחד לא מוכן לקבל רפורטים.

קריאה: אם הוא ריק?

ג'ורג' דבי: לא אם הוא ריק.

ג'ורג' דבי: אתה מדבר "לא יוביל אדם" "לא יחנה רכב המוביל חומר".

ג'ורג' דבי: עכשיו – יש לו בלון גז.

ג'ורג' דבי: אני הולך לעשות פיקניק בכינרת - - -

חווה ראובני: זה לא עונה להגדרה של חומר מסוכן.

ג'ורג' דבי: זה העניין.

ג'ורג' דבי: הגדרת חומר מסוכן – אפשר - - -אותה.

ג'ורג' דבי: בישיבה הקודמת שהיינו בה העליתי את הנושאים האלה, שזה חל על כל מדינת ישראל, ואין מגרשים כאלה היום במדינה.

ג'ורג' דבי: מדברים על 8?

ג'ורג' דבי: זה צריך להיות 200, בערך.

ג'ורג' דבי: ולכן – אמרו שידונו בוועדה הבין משרדית.

ג'ורג' דבי: אף אחד לא הזמין אותנו, אף אחד לא שמע את עמדתנו בנושא הזה.

ג'ורג' דבי: מבנה ציבור – מה זה מבנה ציבור?

ג'ורג' דבי: האם זה בית מלאכה, מפעל?

ג'ורג' דבי: אין הגדרה.

ג'ורג' דבי: כאשר קבעו 400 מטר, וזה מוגזם שבמוגזמים - התקן האמריקאי, שהוא המחמיר בעולם, מדבר על 25 רגל, 8 מטר.

ג'ורג' דבי: תקנות רישוי העסקים שנדון בהן מחר מדברות על סביבת ה- 20 מטר.

ג'ורג' דבי: משרד התשתיות דורש 100 מטר.

ג'ורג' דבי: 400 מטר זה מעל ומעבר.

ג'ורג' דבי: אבל לפחות זה פתרון.

ג'ורג' דבי: לא צריך - - שילך למדבר ויחנה.

שלום שמחון: תודה.

שלום שמחון: אני קורא: " תקנות שירותי הובלה (תיקון), התשס"ה-2004.

שלום שמחון: בתוקף סמכותי לפי סעיפים 24 ו- 26 לחוק שירותי הובלה, התשנ"ז-1997 בהסכמת השר לאיכות הסביבה ובהסכמת ראש הממשלה ובאישור ועדת הכלכלה של הכנסת, אני מתקין תקנות אלה: תיקון תקנה 7 1.

שלום שמחון: בתקנה 7 (ב) לתקנות שירותי הובלה, התשס"א-2001, (להלן- התקנות העיקריות), אחרי "מכשיר קשר" יבוא "מכשיר איכון ואיתור או מכשיר אחר לתקשורת".

שלום שמחון: יש הערות לסעיף הזה?

שלום שמחון: אין.

שלום שמחון: אם כן, אני מאשר את הסעיף הזה.

שלום שמחון: מאחר שאת הסעיף הבא, ואת התקנה הבאה, על פי מה שאני מתרשם פה – אנחנו לא בשלים לאשר, מכל הסיבות שעלו כאן, בין היתר, מאחר ואין הסדרים של מקומות חניה, גם לאור העובדה שאין תיאום בין משרד התשתיות למשרד התחבורה.

שלום שמחון: כאשר שאתם תרגישו שאתם בשלים יותר, מסוגלים לעשות את התיאום הדרוש, לתת פתרון לכל אותן משאיות שדובר עליהן, שצריכים למצוא לעצמן פתרון – ואם תצטרכו את עזרתנו, אנחנו נשמח לעזור.

שלום שמחון: תסיימו את זה כבר, תסיימו.

חווה ראובני: אפשר להפריד את תקנה 1, ו - - -

שלום שמחון: זו היתה הכוונה.

אבישי מיכאלי: אדוני היושב ראש, להערה שלך לגבי חוסר התיאום, אני שוב חוזר ואומר: אני חבר בוועדה, שקובעת את התקנים לגבי חניית רכב גפ"ם, ואני מודיע: מאחר והוועדה הזו מתייחסת אך ורק לגפ"ם - --

שלום שמחון: אני, בשבוע הבא, קרוב לוודאי, או בעוד שבועיים, אקיים דיון על תקנות הגפ"ם.

שלום שמחון: זה נמצא שם.

שלום שמחון: מה אתה רוצה שאני אגיד להם בשבוע הבא?

אבישי מיכאלי: שחניון גפ"ם יאושר על ידנו כחניון לפי התקנון שלנו.

אבישי מיכאלי: לא תהיה סתירה ביניהם.

שלום שמחון: אז תגיעו להסכמה ביניכם, מה אתם צריכים לעשות.

שלום שמחון: תעשו ישיבה כי גם ככה אני לא יכול לאשר פה את היתר.

שלום שמחון: תעשו ישיבה, תוציאו מסמך סיכום, נקריא אותו פה, בוועדה - - אין בעיה עם זה.

שלום שמחון: זה לא איזה סיפור גדול.

שלום שמחון: זה ממילא אני לא יכול לאשר לכם, בלי קשר למשרד התשתיות.

אבישי מיכאלי: לדעתי, אדוני היושב ראש, לא יהיה פתרון.

אבישי מיכאלי: הרשויות המקומיות לא מעונינות לשתף פעולה.

אבישי מיכאלי: יש פתרון אחר לאותם בעלי מכליות בודדים.

אבישי מיכאלי: מסופי הדלק- אם זה "פי גלילות", באשדוד, בבאר שבע, "אגד" – שפועל היום כחברה כלכלית.

אבישי מיכאלי: אתה יודע שהיום, פה, בירושלים, "אגד" מתיר לחנו מכליות, אבל זה תמורת תשלום, כאשר בעלי מכליות בודדים לא מעונינים - -

שלום שמחון: אני יכול לקבל מסמך של משרד התחבורה שאומר – ברחבי מדינת ישראל קיימים המגרשים הבאים, שהם מגרשים של חברות פרטיות כמו "אגד", "דלק" – מה שאתה רוצה, ובהתאם לסיכום שהגענו אליו עם החברות האלה, מי שיש לו רכב להובלת חומרים מסוכנים, פרטי, יכול לחנות באחד המגרשים האלה, בהסדר כזה וכזה.

שלום שמחון: אפשר לקבל מסמך כזה?

דוד כוכבא: ½ מסמך תוכל - -

שלום שמחון: נגיע לנייר מהסוג הזה, נבוא הנה, ונגיד – יש פה 22 מגרשים, של "אגד", של "סונול", של "דלק", של מי שאתם לא רוצים – שגם רכב פרטי יכול לחנות בהם, זה ההדר שהגענו אליו, זה עולה 100 שקל, 150, 300 או 400, וכל בעלי המכליות יוכלו לקבל רשיון אם הם חונים באחד המקומות האלה, ומהיום למחר – נוכל לאשר את זה.

מיכל בר טוב: אני רק אגף חומרים מסוכנים במשרד לאיכות הסביבה.

מיכל בר טוב: מה שאני מבקשת להגיד זה שהנושא של אחזקה ושינוע - - -

שלום שמחון: שניה, מה שהודעתי כאן – שאני קוצב למשרד התחבורה, כמה זמן אתם רוצים: שבועיים?

שלום שמחון: שלושה?

שלום שמחון: חודש?

אבישי מיכאלי: לא, יותר, אם אתה רוצה גם מחירים – תוך חודש ימים.

שלום שמחון: טוב, אני קוצב למשרד התחבורה - - -

אבישי מיכאלי: חודשיים.

אבישי מיכאלי: אני רוצה להיות על ה safe side.

שלום שמחון: התקנות נשארות על שולחני.

שלום שמחון: אני קוצב למשרד התחבורה חודש ימים להגיע להסדר סגור עם כל מקומות החניה של החברות הפרטיות והציבוריות של מדינת ישראל, על מנת לאשר לבעלי הרכב להובלת חומרים מסוכנים פרטיים להחנות את רכבם שם בהסדר מיוחד שיהיה.

שלום שמחון: כפוף לכך אנחנו נתכנס ונאשר את התקנות.

מיכל בר טוב: מה שרציתי להגיד – שמי שמאחסן, מחזיק, משנע חומר מסוכן – חלות עליו כל מיני דרישות מכוח החוקים השונים.

מיכל בר טוב: אני חושבת שאין מקום להקל פה בעניין החניה, כאשר רוב החברות יש להן חניונים מסודרים, והם יכולים להסתדר.

מיכל בר טוב: אני לא מבינה למה צריך להטיל את זה – על רשות מקומית או על כל גוף אחר.

מיכל בר טוב: אותם - - של חומרים מסוכנים צריכים למצוא את ההסדרים שמתאימים להם.

מיכל בר טוב: יכולים לעשות הסדרים בינם לבין עצמם, במגרשים פרטיים וכו' וכו'.

שלום שמחון: ועדת הכלכלה כבר למודת ניסיון.

מיכל בר טוב: מדובר פה על סיכון של הציבור, סיכון יום יומי, ואני באמת מתפלאה שעובר הרבה זמן - - -

שלום שמחון: אל תתפלאי.

שלום שמחון: ועדת הכלכלה למודת ניסיון מההבטחות של השלטון.

מיכל בר טוב: אבל אין פה הבטחות של השלטון, סליחה, אדוני היושב ראש.

מיכל בר טוב: מה שאני מנסה להגיד זה שצריך להחיל את החובה הזו על בעלי המכליות והמשאיות של החומרים המסוכנים.

מיכל בר טוב: אני לא חושבת שצריכה פה להיות - - -

שלום שמחון: אם אין להם איפה להחנות, מה אנחנו נחיל עליהם?

דוד כוכבא: סליחה, אז באמצעות התגובה שלך אתה נותן לגיטימציה למשרד התחבורה להנפיק רשיון להובלת חומרים מסוכנים למי שאין הסדר חניה, למרות שזה כתוב בחוק?

דוד כוכבא: זה מה שאני צריך להבין?

שלום שמחון: לא, לא את זה אתה צריך להבין.

שלום שמחון: אתה צריך להבין ממני שאם הממשלה מציעה תקנות מסוימות והיא רוצה לאכוף אותן, היא צריכה לאפשר לך שיהיה לך מקום לחנות בו.

שלום שמחון: אני אגיד לך למה.

שלום שמחון: היא צריכה להגיד: יש מגרש פלוני בנהריה, תחנה בו.

שלום שמחון: יש מגרש אחר בראשון לציון להובלת חומרים מסוכנים – תחנה בו.

שלום שמחון: זה נראה לי הגיוני.

שלום שמחון: מה שאתם מציעים זה לגרום למי שכרגע אין לו פתרון חניה שיהיה עבריין.

דוד כוכבא: לא, שלא יהיה.

שלום שמחון: אני קצבתי חודש.

שלום שמחון: תודה.

שלום שמחון: הישיבה נעולה.